Sindikati u dogovoru s Dačićem i Vučićem odlučili da će nova radna grupa raditi na pripremi nacrta izmena zakona koji je izazvao nezadovoljstvo

BEOGRAD - Obrt.Nacrt izmena Zakona o radu, koji se našao na meti kritika svih sindikata, u ponedeljak je vraćen na doradu! Naime, zbog predloga za koji se posebno zalagao ministar Saša Radulović, za zakazani su protesti upozorenja sindikata, čiji su se predstavnici juče sastali s premijerom Ivicom Dačićem i vicepremijerom Aleksandrom Vučićem.Zahtev sindikataNa sastanku kolegijuma Socijalno-ekonomskog saveta, kome su prisustvovali, pored premijera i vicepremijera, Nebojša Atanacković, predsednik Unije poslodavaca Srbije, i predsednici reprezentativnih sindikata - Saveza samostalnih sindikata Srbije i UGS „Nezavisnost“ Ljubisav Orbović i Branislav Čanak - doneta je odluka da se formira nova radna grupa, koja će uraditi novi nacrt. Da podsetimo, ministar privrede Radulović je pre nekoliko dana rekao da ako zakon o radu ne prođe, on će podneti ostavku! Pre nekoliko dana izjavio je da, ukoliko Skupština Srbije ne usvoji zakon o radu i prateći paket, neće više biti ministar:- Ako reforme ne mogu da se sprovode, ja više neću biti ministar. Ako se ne usvoje zakoni, biće to znak da ne postoji dobra volja za reforme.Sindikati su tražili povlačenje nacrta jer smatraju da bi, ukoliko bi bio usvojen, na taj način bila smanjena prava radnika. Ono na šta su posebno ukazivali je da bi onima koji imaju prosečnu zaradu od 43.000, godišnje bilo uzeto oko 60.000 dinara zbog toga što se uvećanja zarada na ime regresa, bonusa, prekovremenog rada ne uračunavaju u platu za vreme bolovanja ili odmora. U ministarstvima rada i privrede, koja su predložila izmene, branili su se da veliki broj zaposlenih neće osetiti te mere.Zoran Mihajlović, potpredsednik Veća SSSS, kaže za Kurir da sindikati žele da pregovaraju s Vladom bez ucena i ultimatuma. On ističe da je moralno da Saša Radulović, ministar privrede, ispuni obećanje i podnese ostavku. Takođe, poručuju da neće odustati od protesta zakazanog za četvrtak.Gubljenje vremenaPovlačenje Nacrta izmena zakona ukazuje na tračak razuma, smatra Zoran Stojiljković, potpredsednik „Nezavisnosti“. On kaže da postoji potreba da se razgovara kroz institucije socijalnog dijaloga da li i kako treba menjati zakon.- Nisam saglasan s tim da je Zakon o radu kriv za krizu i da će nas iz nje izvući. Nisu krivi razmaženi radnici, već loša administracija i antimonopolska politika - objasnio je Stojiljković.Nebojša Atanacković, predsednik Unije poslodavaca Srbije, smatra da je formiranje nove radne grupe gubljenje vremena.Ministar ne odustaje- Sada ćemo opet razgovarati tri-četiri meseca i ništa se nećemo dogovoriti. Vreme nije naš saveznik - naveo je on.U Ministarstvu privrede za Kurir kažu da rade na tome da otkoče reforme.- Nismo se prihvatili ovog teškog posla da bismo tako lako odustali. Građani podržavaju započete reforme i to nam daje snagu da istrajemo i pobedimo. Ne mogu interesne grupe krojiti kapu svim građanima Srbije. I političari moraju malo da nauče da se ne mogu raditi samo popularne stvari i pričati o reformama, mora nekad nešto i stvarno da se uradi. Dosta je bilo - dodaju u Ministarstvu.

VučićNOVI NACRT ZA MESEC-DVAVicepremijer Aleksandar Vučić izjavio je da očekuje da će novi nacrt zakona o radu biti završen za „mesec, dva ili tri“ kroz dijalog s poslodavcima i sindikatima i dodao da želi da se postigne sporazum o novom zakonu o radu koji bi bio dobar za poslodavce, a stimulativan za radnike.- Da pokušamo da donesemo zakon koji će godinama, da traje, koji će omogućiti lakše poslovanje za poslodavce, ali da omogući takav odnos radnika koji će biti stimulišući, a ne demotivišući.

Kurir